அந்த ஊரை சேர்ந்த முருகேசன் என்பவர் கூறும்போது '' விழாவினை சிறப்பாக நடத்துவது பற்றி திட்டமிட்டோம். அதன்படி தேசியக்கொடி மற்றும் வண்ண அலங்கார காகிதங்கள் வாங்கி விழா நடக்கும் இடத்தை அழகுபடுத்தினோம். அனைத்துச் செலவுகளையும் ஊர்பொதுமக்களாகிய நாங்களே ஏற்று கொண்டோம். எங்கள் பிள்ளைகள் நல்ல கல்வியை பெற வேண்டும் என்பதே எங்கள் ஆசை. எங்கள் பிள்ளைகள் வெகுதொலைவில் சென்று கால்வலிக்க படித்ததற்கு தற்போதுதான் பலன் கிடைத்திருக்கிறது. நம்நாடு சுதந்திரம் அடைந்து பல ஆண்டுகள் ஆன பிறகும் தற்போதுதான் முதல்முறையாக எங்கள் ஊரில் தேசியக்கொடி பறக்கிறது'' என்று அவர் சொல்லும்போது அவர் கண்கள் மகிழ்ச்சியில் கலங்கின. அதுமட்டுமல்ல, சட்டையில் குத்திக்கொள்ளும் தேசியக்கொடியை அவர்கள் கைகளில் கொடுத்ததும் புதிய உலகை பார்ப்பதுபோல பார்த்தார்களாம்.